Մեր երկկողմ հարաբերությունների ծավալն այսօր իր բովանդակությամբ շատ մեծ է: Հատկապես կցանկանայի նշել, որ վերջին տարիներին երկկողմ հարաբերությունների տնտեսական բաղադրիչը շատ ավելի բովանդակային է դարձել: Ֆրանսիական կապիտալով 100-ից ավելի ընկերություն կա Հայաստանում գործող: Ֆրանսիական խոշոր ընկերություններն արդեն ներկայացված են մեր ենթակառուցվածքներում: Որակապես փոփոխություն են ապրում տնտեսական ոլորտի հարաբերությունները: Կցանկանայի հատուկ նշել միջխորհրդարանական ակտիվ շփումները, պատվիրակությունների փոխայցերը եւ այն հանգամանքը, որ ավելի քան քսան քաղաքներ քույր քաղաքների կարգավիճակ ունեն եւ դրանց միջեւ շփումները բավական ակտիվ են: Սա լրացնում է երկկողմ հարաբերությունները, բովանդակային առումով` նաեւ տեղական ինքնակառավարման մարմինների գործունեությունը: